PMIndiaData/PMIndiaSum huggingface dataset:
ఆదాయంపై ప‌న్ను విష‌యంలో ఆర్థిక ఎగ‌వేత‌ల నిరోధం మ‌రియు రెండు సార్లు ప‌న్ను విధింపు నివార‌ణ‌ ల కోసం భార‌త‌దేశానికి, హాంగ్ కాంగ్ స్పెష‌ల్ అడ్మినిస్ట్రేటివి రీజియ‌న్ ఆఫ్ చైనా కు మ‌ధ్య ఒప్పందాన్ని ఆమోదించిన మంత్రివ‌ర్గం

ఆదాయంపై ప‌న్ను విష‌యంలో ఆర్థిక ఎగ‌వేత‌ల నిరోధం మ‌రియు రెండు సార్లు ప‌న్ను విధింపు నివార‌ణ‌ ల కోసం హాంగ్ కాంగ్ స్పెష‌ల్ అడ్మినిస్ట్రేటివ్ రీజియ‌న్ (హెచ్‌కెఎస్ఎఆర్‌) ఆఫ్ చైనా తో భార‌త‌దేశం ఒక ఒప్పందాన్ని కుదుర్చుకోవడానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. పెట్టుబ‌డులు, సాంకేతిక విజ్ఞానం, ఇంకా సిబ్బంది భార‌త‌దేశం నుండి హెచ్‌కెఎస్ఎఆర్ కు మ‌రియు అటువైపు నుండి ఇటు వైపుకు రాక‌పోక‌లు జ‌ర‌ప‌డానికి ఈ ఒప్పందం వెసులుబాటు క‌ల్పిస్తుంది. ఒప్పందం కుదుర్చుకొనే ఉభయ ప‌క్షాల మ‌ధ్య రెండు సార్లు ప‌న్ను విధింపును నివారించి సంబంధిత స‌మాచారాన్ని ప‌ర‌స్ప‌రం మార్పిడి చేసుకోవ‌డానికి కూడా ఈ ఒప్పందం మార్గాన్ని సుగ‌మం చేస్తుంది. ప‌న్నుల వ్య‌వ‌హారాల‌లో పార‌ద‌ర్శ‌క‌త్వాన్ని ఇది మెరుగు ప‌రుస్తుంది. అంతేకాకుండా, ప‌న్నుల ఎగ‌వేత‌లను అరికట్టడంతో పాటు ప‌న్నులు చెల్లించ‌కుండా త‌ప్పించుకోవ‌డాన్ని నిరోధించడంలో సైతం తోడ్ప‌డుతుంది. పూర్వ‌రంగం: భార‌త‌దేశానికి సంబంధించినంత వ‌ర‌కు చూస్తే, ఏదైనా విదేశంతో లేదా నిర్ధిష్ట ప్రాంతంతో రెండు సార్లు ఆదాయ ప‌న్ను విధింపు యొక్క నివార‌ణ కోసం ఆదాయ‌పు ప‌న్ను చ‌ట్టం, 1961లో భాగంగా విధించ‌ద‌గ్గ ఆదాయ‌పు ప‌న్ను యొక్క ఎగ‌వేతల నివార‌ణ, లేదా ఆ విధ‌మైన ప‌న్ను ను చెల్లించకుండా త‌ప్పించుకోవ‌డం ల‌కు సంబంధించిన స‌మాచారాన్ని ఇరు పక్షాలు మార్పిడి చేసుకోవ‌డానికి- ఆదాయ‌పు ప‌న్ను చ‌ట్టం, 1961లోని 90 సెక్ష‌న్ ప్రకారం- కేంద్ర ప్ర‌భుత్వానికి అధికారం ఉంది. ఇత‌ర దేశాల‌తో భార‌త‌దేశం ఇదే మాదిరి కుదుర్చుకున్న ఒప్పందాల కోవ‌లోనే ఈ ఒప్పందం కూడా ఉంది.
ప్రధాన మంత్రి శ్రీ నరేంద్ర మోదీ తో ఫిజీ ప్రధాని రియర్ అడ్మిరల్ (విశ్రాంత) శ్రీ జోసయ్యా వోరెక్ బేనీమారామా భేటీ

ప్రధాన మంత్రి శ్రీ నరేంద్ర మోదీ ని ఫిజీ ప్రధాని రియర్ అడ్మిరల్ (విశ్రాంత) శ్రీ జోసయ్యా వోరెక్ బేనీమారామా ఈ రోజు కలుసుకొన్నారు. కేటగిరీ 5 గా వ్యవహరించే విన్ స్టన్ చక్రవాతం 2016 ఫిబ్రవరి 20 న ఫిజీపై విరుచుకుపడి ప్రాణనష్టం కలిగించినందుకు ప్రధాన మంత్రి తన సంతాపాన్ని వ్యక్తం చేశారు. పునరావాస, పునర్ నిర్మాణ యత్నాలలో ఫిజీకి చేతనైనంత సహాయాన్ని చేయడానికి భారతదేశం సిద్ధంగా ఉందని ప్రధాన మంత్రి పేర్కొన్నారు. చక్రవాతం సంభవించిన వెనువెంటనే ఒక మిలియన్ యు ఎస్ డాలర్ల సహాయాన్ని, ఇంకా 45 టన్నుల సహాయక వస్తు సామగ్రిని భారతదేశం అందజేసినందుకు ప్రధాన మంత్రికి ఫిజీ ప్రధాని బేనీమారామా ధన్యవాదాలు తెలిపారు. పసిఫిక్ ఐలండ్ దేశాలన్నింటిలోను విపత్తు నిర్వహణ వేళలో అందించే సహకారాన్ని పటిష్టం చేయడానికి, ఇంకా.. ఈ ప్రాంతంలో స్పేస్ టెక్నాలజీ అప్లికేషన్స్ సెంటర్ ఏర్పాటుకు ప్రధాన మంత్రి తాను 2015 ఆగస్టు నెలలో జైపూర్ లో జరిగిన ఎఫ్ ఐ పి ఐ సి రెండో శిఖరాగ్ర సమావేశంలో చేసిన వాగ్దానాన్ని ఈ సందర్భంగా పునరుద్ఘాటించారు. ఇరువురు నేతలు సౌర శక్తి, పునర్ నవీకరణ యోగ్య శక్తి, వ్యవసాయం, విద్య, ఆరోగ్య రంగాలలో ద్వైపాక్షిక సహకారాన్ని బలోపేతం చేసుకొనేందుకు ఉన్న అవకాశాలను గురించి కూడా చర్చించారు.
విద్యుత్తు రంగాన్ని సమీక్షించడం కోసం ఒక సమావేశాన్ని నిర్వహించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న విద్యుత్తు రంగం పై ఒక విస్తృత స్థాయి సమావేశాన్ని నిర్వహించి, కోవిడ్-19 యొక్క ప్రభావాన్ని సమీక్షించారు. ఈ రంగం యొక్క సామర్ధ్యాన్ని, పునరుద్ధరణ శక్తి ని మరియు సంపోషణీయత ను వృద్ధి చేసేందుకు అమలు పరచవలసిన వివిధ దీర్ఘకాలిక సంస్కరణల ను కూడా సమావేశం లో ఆయన చర్చించారు. వ్యాపార నిర్వహణ లో సౌలభ్యం; రిన్యూవబుల్స్ గురించి ప్రచారం చేయడం; బొగ్గు సరఫరా లో సారళ్యత; ప్రభుత్వ- ప్రయివేటు భాగస్వామ్యాల పాత్ర మరియు విద్యుత్తు రంగం లో పెట్టుబడి కి ప్రోత్సాహాన్ని అందించడం వంటి చర్య లు చర్చల లో చోటు చేసుకొన్నాయి. ఆర్థిక వ్యవస్థ ను ముందుకు నడిపించడం లో విద్యుత్తు రంగాని కి ఉన్నటువంటి ప్రాముఖ్యాన్ని గురించి ప్రధాన మంత్రి నొక్కి పలికారు. ప్రయివేటు పెట్టుబడుల ను ఆకర్షించడం లో ఒప్పందాల ను కట్టుదిట్టం గా ఆచరణ లోకి తీసుకురావలసిన ఆవశ్యకత చర్చ కు వచ్చింది. వినియోగదారు కేంద్రిత విధానాల ను అవలంబించడానికి ప్రాముఖ్యాన్ని ఇవ్వాలని, అలాగే ప్రతి వారం లోనూ ప్రతి రోజూ కూడా 24 గంటల పాటు నాణ్యమైనటువంటి మరియు విశ్వాస యోగ్యమైనటువంటి విద్యుత్తు ను వినియోగదారులందరి కి సరఫరా చేసే లక్ష్యాన్ని సాధించే దిశ గా శ్రమించాలని ఆయన స్పష్టం చేశారు. విద్యుత్తు పంపిణీ కంపెనీ ల లాభదాయకత ను బాగు పరచుకోవడం, ధర ల సక్రమ వ్యవస్థీకరణ, సబ్సిడీల ను సకాలం లో విడుదల చేయడం తో పాటు మెరుగైన పరిపాలన కు చర్యల ను తీసుకోవాలన్న అంశాల ను కూడా సమావేశం లో చర్చించడమైంది. హోం మంత్రి, ఆర్ధిక మంత్రి, విద్యుత్తు, నైపుణ్యం మరియు నూతన, ఇంకా నవీకరణ యోగ్య శక్తి శాఖ సహాయ మంత్రి, ఆర్ధిక శాఖ సహాయ మంత్రి ల తో పాటు భారత ప్రభుత్వం లోని ఉన్నతాధికారులు కూడా ఈ సమావేశాని కి హాజరయ్యారు.
న్యూయార్క్ సిటీ లో జరిగిన ఉగ్ర‌వాద దాడిని  ఖండించిన ప్ర‌ధాన మంత్రి

న్యూయార్క్ సిటీ లో జ‌రిగిన ఉగ్ర‌వాద దాడిని ప్ర‌ధాన మంత్రి శ్రీ న‌రేంద్ర మోదీ ఖండించారు. ‘‘న్యూయార్క్ సిటీ లో ఉగ్ర‌వాద దాడిని తీవ్రంగా ఖండిస్తున్నాను. ఈ ఘ‌ట‌న‌లో ప్రాణాలు కోల్పోయిన వారి కుటుంబాల శోకంలో నేను పాలు పంచుకొంటున్నాను, ఈ ఘ‌ట‌న‌లో గాయాల బారిన ప‌డ్డ‌ వారు కోలుకోవాల‌ని ఆ ఈశ్వ‌రుడిని ప్రార్థిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
బ‌యోమెడిక‌ల్ రిస‌ర్చ్ కెరియ‌ర్ ప్రోగ్రామ్ ను అయిదు సంవ‌త్స‌రాల పాటు పొడిగించేందుకు ఆమోదం తెలిపిన మంత్రివ‌ర్గం

బ‌యోమెడిక‌ల్ రిస‌ర్చ్ కెరియ‌ర్ ప్రోగ్రామ్ (బిఆర్‌సిపి) మరియు వెల్‌క‌మ్ ట్రస్ట్ (డ‌బ్ల్యుటి)/ డిబిటి ఇండియా అల‌య‌న్స్ ను దాని ఆరంభిక ప‌ది సంవ‌త్స‌రాల కాలం (2008-09 నుండి 2018-29) నుండి పొడిగించి కొత్త‌ గా అయిదు సంవ‌త్స‌రాల దశ (2019-20 నుండి 2023-24 వ‌ర‌కు) లోనూ అమలుపరచేందుకు ప్రధాన మంత్రి శ్రీ నరేంద్ర మోదీ అధ్యక్షత న జ‌రిగిన కేంద్ర మంత్రివర్గ స‌మావేశం ఆమోదం తెలిపింది. మరో వైపు, డ‌బ్ల్యుటి కి బ‌యోటెక్నాల‌జీ విభాగం (డిబిటి) తన వచనబద్ధత ను డబ్ల్యుటి తో పోల్చితే రెండు రెట్లు పెంచేసింది. ఈ నిర్ణయం తో మొత్తం 1,092 కోట్ల రూపాయ‌ల మేర‌కు ఆర్థిక భారం ప‌డ‌నుంది. దీనిలో డిబిటి మరియు డబ్ల్యు టి వరుసగా 728 కోట్ల రూపాయ‌ల‌ ను మ‌రియు 364 కోట్ల రూపాయ‌ల‌ ను అందజేయనున్నాయి. ఈ ప్రోగ్రాము 1:1 భాగ‌స్వామ్యం లో తన ప‌ది సంవత్సరాల ఆర్థిక పోషణ కాలం లో భార‌త‌దేశం లో అత్యాధునిక బ‌యోమెడిక‌ల్ రిస‌ర్చ్ సంబంధిత అత్యున్న‌త ప్ర‌పంచ ప్ర‌మాణాలు కలిగిన ప్రతిభల ను పెంచడం మరియు శిక్షణను ఇవ్వడానికి సంబంధించిన తన ఉద్దేశ్యాల‌ ను నెర‌వేర్చింది. త‌త్ఫ‌లితం గా సామాజిక ఆవశ్యకతల ను పూర్తి చేయడం కోసం ముఖ్య‌మైన వైజ్ఞానిక పురోగ‌తి ని సాధించ‌డం జ‌రిగింది. బిఆర్‌సిపి తో- విదేశాల‌ లో పనిచేస్తున్న ఉత్తమ భార‌తీయ శాస్త్రవేత్త‌ల కు స్వదేశాని కి తిరిగి రావడం ఆకర్షణీయంగా మారిపోయింది. దీనితో పాటు, బిఆర్ సిపి కారణం గా భారతదేశం లో పలు ప్రాంతాల లో ప్ర‌పంచ‌ స్థాయి బ‌యోమెడిక‌ల్ రిస‌ర్చ్ ను చేప‌ట్టే కేంద్రాల సంఖ్య భారీ గా పెరిగిపోయింది. ఈ కార్యక్రమం యొక్క తదుపరి (విస్తరించిన) దశ లో ఈ సామ‌ర్ధ్యాన్ని మ‌రింత పెంచ‌డానికి వీలు ఏర్పడుతుంది. అంతేగాక‌, భారతదేశంలో ఆరోగ్య సంబంధమైన ప్రధాన సవాళ్ల ను అధిగమించడం కోసం సాగుతున్న కృషి ని, క్లినిక‌ల్ రిస‌ర్చ్ ను కూడా బ‌లోపేతం చేయ‌డం జరుగుతుంది. భారత ప్రభుత్వం యొక్క పెరిగిన భాగస్వామ్యం తో ఈ కార్య‌క్ర‌మాన్ని కొన‌సాగించ‌డమనేది అత్యంత ముఖ్యమైపోతోంది. ఎందుకంటే అలా జరిగితేనే ఆశించిన పరిణామాలు సిద్ధించగలుగుతాయి.
నాలుగు ఔషధ రంగ పిఎస్ యు ల మిగులు భూమిని అవసరాల మేరకు విక్రయించేందుకు ఆమోదం తెలిపిన మంత్రివర్గం

హిందుస్తాన్ యాంటీ బయోటిక్స్ లిమిటెడ్ (హెచ్ ఎ ఎల్), ఇండియన్ డ్రగ్స్ & ఫార్మాస్యూటికల్స్ లిమిటెడ్ (ఐ డి పి ఎల్), రాజస్థాన్ డ్రగ్స్ & ఫార్మాస్యూటికల్స్ (ఆర్ డి పి ఎల్), మరియు బెంగాల్ కెమికల్స్ అండ్ ఫార్మాస్యూటికల్స్ లిమిటెడ్ (బి సి పి ఎల్)ల మిగులు భూమిని ఆయా సంస్థలు చెల్లించవలసిన అప్పులను తీర్చడం కోసం అవసరాన్ని బట్టి విక్రయించేందుకు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ విధంగా జాతీయ ఆస్తులను దేశ ఉత్తమ హితం కోసం వినియోగించడం జరుగుతోంది. ప్రభుత్వ ఏజెన్సీలకు బహిరంగ స్పర్ధాత్మక బిడ్డింగ్ ద్వారా ఈ విక్రయాన్ని పూర్తి చేస్తారు. విక్రయం నుండి అందే మొత్తాలను చెల్లించవలసివున్న బకాయిలను తీర్చడం కోసం వినియోగిస్తారు. ఆయా ప్రభుత్వ రంగ సంస్థలలో స్వచ్ఛంద పదవీ విరమణ పథకం (వి ఆర్ ఎస్) / స్వచ్ఛంద వేర్పాటు పథకం (వి ఎస్ ఎస్)లను కూడా అమలుపరుస్తారు. ఇంకా మిగిలి వుండే భూమిని పెట్టుబడి, ప్రజా ఆస్తుల నిర్వహణా విభాగం (డి ఐ పి ఎ ఎమ్), డిపార్ట్ మెంట్ ఆఫ్ పబ్లిక్ ఎంటర్ ప్రైజెస్ (డి పి ఇ) మార్గదర్శక సూత్రాలకు అనుగుణంగా నిర్వహించనున్నారు. అప్పులను తీర్చివేసిన అనంతరం ఐ డి పి ఎల్ ను, ఆర్ డి పి ఎల్ ను మూసివేసేందుకు అవసరమైన చర్యలు చేపడతారు. హెచ్ ఎ ఎల్ మరియు బి సి పి ఎల్ ల విషయంలో వ్యూహాత్మక విక్రయం తాలూకు ఐచ్ఛికాన్ని అన్వేషించడం జరుగుతుంది. ఈ సంస్థల పరిపాలక విభాగమైన ది డిపార్ట్ మెంట్ ఆఫ్ ఫార్మాస్యూటికల్స్ కాల బద్ధ అనుశీలన చర్యలను చేపడుతుంది.
రంజాన్ సందర్భంగా ముస్లిములకు ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ రంజాన్ సందర్భంగా ముస్లిములకు శుభాకాంక్షలు తెలిపారు. “పవిత్ర రంజాన్ మాసం మొదలవుతున్నందున ముస్లిం వర్గానికి నా శుభ కామనలను తెలియజేస్తున్నాను. రంజాన్ మన సమాజంలో సోదర బంధాన్ని, సామరస్య స్ఫూర్తిని పటిష్టపరచాలి గాక” అని ప్రధాన మంత్రి ట్విటర్ లో తన సందేశంలో పేర్కొన్నారు.
పరస్పరం నూత‌న సంవ‌త్స‌ర శుభాకాంక్ష‌ల‌ను  తెలుపుకొన్న ప్ర‌ధాన మంత్రి, యుఎస్ అధ్య‌క్షులు శ్రీ డొనాల్డ్ జె. ట్రంప్‌

ప్ర‌ధాన మంత్రి శ్రీ నరేంద్ర మోదీ మరియు యునైటెడ్ స్టేట్స్ ఆఫ్ అమెరికా అధ్య‌క్షులు శ్రీ డొనాల్డ్ జె. ట్రంప్ లు నిన్నటి రోజు న సాయంత్రం పూట టెలిఫోన్ లో సంభాషించుకొంటూ ఒక‌రికి మ‌రొక‌రు నూత‌న సంవ‌త్స‌ర శుభాకాంక్ష‌లను చెప్పుకొన్నారు. భార‌త‌దేశం-యుఎస్ వ్యూహాత్మ‌క భాగ‌స్వామ్యం లో 2018వ సంవ‌త్స‌రం లో చోటు చేసుకొన్న పురోగ‌తి ప‌ట్ల వారు సంతృప్తి ని వ్య‌క్తం చేశారు. సరిక్రొత్త గా 2+2 చ‌ర్చ‌ల యంత్రాంగం రంగప్రవేశం చేయడం తో పాటు భార‌త‌దేశం, యుఎస్ మ‌రియు జ‌పాన్ ల ప్ర‌ప్ర‌థ‌మ త్రైపాక్షిక శిఖ‌ర స‌మ్మేళ‌నం జరగడం తదితర ప‌రిణామాలను వారు కొనియాడారు. ర‌క్ష‌ణ, ఉగ్ర‌వాదానికి వ్య‌తిరేకంగా పోరాడ‌టం, శ‌క్తి , ఇంకా ప్రాంతీయ అంశాల లోను మరియు ప్ర‌పంచ అంశాల లోను స‌మ‌న్వ‌యం.. ఈ రంగాల‌ లో ద్వైపాక్షిక స‌హ‌కారం ఇనుమ‌డిస్తూ ఉండ‌టాన్ని ఉభ‌య నేత‌లు సానుకూల దృక్ప‌థం తో గ‌మ‌నించారు. 2019వ సంవ‌త్స‌రం లో కూడా భార‌త‌దేశం-యుఎస్ ద్వైపాక్షిక సంబంధాల‌ను మ‌రింత పటిష్ఠపరచడం కోసం క‌ల‌సి ప‌ని చేసేందుకు వారు అంగీకారాన్ని వ్యక్తం చేశారు.
బారాబంకీ లో జరిగిన ఒక రహదారి ప్రమాదం లో ప్రాణ నష్టం వాటిల్లినందుకు సంతాపంతెలిపిన ప్రధాన మంత్రి

ఉత్తర్ ప్రదేశ్ లోని బారాబంకీ లో జరిగిన ఒక రోడ్డు ప్రమాదం ఘటన లో ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘ ఉత్తర్ ప్రదేశ్ లోని బారాబంకీ లో రోడ్డు ప్రమాదం సంభవించింది అనే కబురు ను విని చాలా దు:ఖిస్తున్నాను. శోకం లో మునిగిన కుటుంబాల కు కలిగిన వేదన లో నేను సైతం పాలుపంచుకుంటున్నాను. ముఖ్యమంత్రి యోగి గారి తో కొద్ది సేపటి క్రితమే మాట్లాడాను. గాయపడిన సహచరులు అందరికి తగిన చికిత్స ను అందించే ఏర్పాటు లు జరుగుతున్నాయి ’’ అని ఒక ట్వీట్ లో ప్రధాన మంత్రి తెలిపారు.
జాతీయ దినోత్సవ కార్యక్రమంలో పాల్గొన్న ప్రధానమంత్రి

ప్రధానమంత్రి శ్రీ నరేంద్ర మోదీ తన రెండు రోజుల బంగ్లాదేశ్ పర్యటనలో భాగంగా బంగ్లాదేశ్ స్వాతంత్ర్య స్వర్ణోత్సవాల్లో ముఖ్య అతిథిగా పాల్గొన్నారు. గౌరవనీయులైన బంగ్లాదేశ్ అధ్యక్షుడు మహ్మద్ అబ్దుల్ హమీద్, ప్రధానమంత్రి షేక్ హసీనాలతోపాటు షేక్ ముజిబుర్ రెహ్మాన్ చిన్న కుమార్తె షేక్ రెహనా సహా ‘ముజిబ్ బోర్షో’ వేడుకల జాతీయ నిర్వహణ కమిటీ ప్రధాన సమన్వయకర్త డాక్టర్ కమల్ అబ్దుల్ నాజర్ చౌదరి తదితర ప్రముఖులు ఈ కార్యక్రమంలో పాల్గొన్నారు. తేజ్‌గావ్‌లోని జాతీయ కవాతు ప్రాంగణంలో ఈ కార్యక్రమాన్ని నిర్వహించారు. ఈ వేడుకలలో భాగంగా బంగ్లాదేశ్ జాతిపిత జన్మ శతాబ్ది ఉత్సవాలను కూడా నిర్వహిస్తున్నారు. ఖురాన్, భగవద్గీత, త్రిపిటకం, బైబిల్సహా పవిత్ర గ్రంథ ప్రవచన పఠనంతో ఈ కార్యక్రమానికి శ్రీకారం చుట్టారు. బంగ్లాదేశ్ స్వాతంత్ర్య స్వర్ణోత్సవాల సందర్భంగా లోగో ఆవిష్కరణతోపాటు ‘‘ది ఎటర్నల్ ముజిబ్’’ పేరిట రూపొందించిన వీడియోను విడుదల చేశారు. ఈ ప్రత్యేక సందర్భాన్ని పురస్కరించుకుని ఒక ‘ఇతివృత్త గీతం’ కూడా ఆలపించడమేగాక ‘‘ది ఎటర్నల్ ముజిబ్’’ యానిమేషన్ వీడియోను కూడా ప్రదర్శించారు. బంగ్లాదేశ్ జాతి నిర్మాణంలో సాయుధ దళాలు పోషించిన ప్రధాన పాత్రను వివరిస్తూ సాయుధ బలగాల సిబ్బంది ప్రత్యేక ప్రదర్శన ఇచ్చారు. డాక్టర్ కమల్ అబ్దుల్ నాజర్ చౌదరి అతిథులకు ఆహ్వానం పలుకుతూ ప్రసంగించారు. భారత ప్రధాని శ్రీ నరేంద్ర మోదీ, 1971నాటి బంగ్లాదేశ్ విముక్తి యుద్ధంలో ప్రత్యక్షంగా పాల్గొన్న భారత సాయుధ దళాల పూర్వ ప్రముఖులు ఈ వేడుకలకు హాజరు కావడంపై ఆయన హర్షం వ్యక్తం చేశారు. ఈ స్వాతంత్ర్య స్వర్ణోత్సవాల నేపథ్యంలో వివిధ దేశాల, ప్రభుత్వాల అధినేతలు సహా విశిష్ట వ్యక్తులు పంపిన అభినందన సందేశాలను ఈ సందర్భంగా ప్రదర్శించారు. షేక్ ముజిబుర్ రెహ్మాన్‌కు మరణానంతరం ప్రకటించిన ‘గాంధీ శాంతి బహుమతి-2020’ని ప్రధానమంత్రి నరేంద్ర మోదీ ప్రదానం చేశారు. ముజిబుర్ రెహ్మాన్ చిన్న కుమార్తె షేక్ రెహనా, ఆమె సోదరి-ప్రధాని షేక్ హసీనాతో కలసి ఈ పురస్కారాన్ని స్వీకరించారు. గాంధేయవాద విధానాలతోపాటు అహింసాత్మక పద్ధతులలో సామాజిక-ఆర్థిక-రాజకీయ పరివర్తన తేవడంలో ఆయన చేసిన కృషికి గుర్తింపుగా ఈ పురస్కారాన్ని అందజేశారు. ప్రధానమంత్రి నరేంద్ర మోదీ ప్రసంగిస్తూ- వేడుకల్లో పాల్గొన్న ప్రముఖులందరికీ కృతజ్ఞతలు తెలిపారు. ఈ సందర్భానికిగల ప్రాముఖ్యాన్ని ప్రత్యేకంగా వివరించడంతోపాటు రెండు దేశాల మధ్య ద్వైపాక్షిక సంబంధాల్లోని వివిధ కోణాలను స్పృశించారు. అనంతరం ప్రధానమంత్రి శ్రీ నరేంద్ర మోదీకి ‘ఎటర్నల్ ముజిబ్’ జ్ఞాపిక‌ను రెహనా అందజేశారు. బంగ్లాదేశ్ అధ్యక్షుడు మొహమ్మద్ అబ్దుల్ హమీద్ ప్రసంగిస్తూ- భారత ప్రధానమంత్రితోపాటు భారతీయులకు కృతజ్ఞతలు తెలిపారు. అలాగే 1971నాటి బంగ్లా విముక్తి యుద్ధంలో భారత్ పాత్రను, కృషిని ఆయన ప్రశంసించారు. బంగ్లాదేశ్ ప్రధాని షేక్ హసీనా ప్రసంగిస్తూ- కోవిడ్-19 మహమ్మారి పరిస్థితుల నడుమన ఈ కార్యక్రమానికి ప్రత్యక్షంగా హాజరు కావడంపై ప్రధానమంత్రి నరేంద్ర మోదీకి హృదయపూర్వక కృతజ్ఞతలు తెలిపారు. బంగ్లాదేశ్‌కు ఎల్లవేళలా భారత ప్రభుత్వం అందిస్తున్న సహకారాన్ని ఆమె ఎంతగానో ప్రశంసించారు. అ అధికారిక కార్యక్రమాలు పూర్తయిన అనంతరం సాంస్కృతిక కార్యక్రమాలు నిర్వహించారు. ఇందులో భాగంగా ప్రసిద్ధ హిందూస్థానీ శాస్త్రీయ సంగీత విద్వాంసుడు పండిట్ అజోయ్ చక్రవర్తి తాను స్వరపరచి బంగబంధుకు అంకితమిచ్చిన గీతాన్ని ఆలపించి కార్యక్రమానికి హాజరైన ప్రముఖులను, ప్రేక్షకులను మంత్రముగ్ధులను చేశారు. అంతేకాకుండా ప్రపంచ ప్రసిద్ధ సంగీత దర్శకుడు ఎ.ఆర్.రెహమాన్ మృదుమధుర సంగీత విభావరితో అందరి హృదయాలనూ రంజింపజేశారు. ఇదే తరహాలో పలు సంగీత, నృత్య, నాటక ప్రదర్శనలతో సాంస్కృతిక కార్యక్రమాలు ముగిశాయి.
గబ్బర్ తీర్థంలో మహా హారతి కార్యక్రమంలో పాల్గొన్న ప్రధానమంత్రి

పవిత్ర నవరాత్రి పర్వదినం సందర్భంగా గబ్బర్‌ తీర్థంలో నిర్వహించిన మహా హారతి కార్యక్రమంలో పాల్గొన్నారు. గుజరాత్‌లోని 51 శక్తి పీఠాలలో ఒకటైన గబ్బర్ తీర్థానికి సమీపానగల అంబాజీ ఆలయంలోనూ శ్రీ మోదీ దర్శనం చేసుకుని, పూజలు చేశారు. ఆలయ ఆచార్యులు మహా హారతి నిర్వహించారు. మరోవైపు మౌంట్ అబూ పర్వత శ్రేణిలోని కొండలపై దుర్గామాత భారీ చిత్రాన్ని లేజర్ లైట్ల సహాయంతో ప్రదర్శించారు. ఇక్కడ భక్తుల కోసం సౌకర్యాలను మెరుగుపరిచడంపై ప్రధానమంత్రి ఆలయ అధికారులతో చర్చించారు. దుర్గామాత ప్రార్థనల్లో పాల్గొన్న తర్వాత ఆయన తన రెండు రోజుల గుజరాత్ పర్యటనను ముగించారు. ప్రధాని వెంట ఈ పర్యటనలో గుజరాత్ ముఖ్యమంత్రి శ్రీ భూపేంద్ర పటేల్, కేంద్ర రైల్వే మంత్రి శ్రీ అశ్వినీ వైష్ణవ్ పాల్గొన్నారు.
” పరస్పర విద్యార్హతల గుర్తింపు” పొందడానికి భారత్, ఫ్రాన్స్ దేశాల మధ్య ఒప్పందంపై సంతకాలు చేయడానికి మంత్రిమండలి ఆమోదం తెలియజేసింది.

భారత్, ఫ్రాన్స్ దేశాల మధ్య మధ్య ఆమోదం, గుర్తింపు మరియు / లేదా అనుబంధ విద్యాసంస్థల లోని విద్యార్థులు పూర్తిచేసిన అధ్యయనానికీ, విద్యార్ధతలకు పరస్పర గుర్తింపు పొందడానికి వీలుకల్పించే ఒక ఒప్పందంపై సంతకాలు చేయడానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదం తెలియజేసింది. ఫ్రాన్స్ అధ్యక్షులు త్వరలో చేపట్టే భారత పర్యటన సమయంలో ఈ ఒప్పందంపై సంతకాలు జరిగే అవకాశముంది. భారత్, ఫ్రాన్స్ దేశాల మధ్య విద్యా సంబంధాలు మరింత మెరుగుపడేందుకు అదేవిధంగా ఇరుదేశాల మధ్య విద్యా సంబంధాలు దీర్ఘకాలం కొనసాగేందుకూ ఈ ఒప్పందం దోహదం చేస్తుంది. ఒక దేశం నుండి విద్యార్థులు మరొక దేశానికి వెళ్లి అందుబాటులో ఉన్న సౌకర్యాలను వినియోగించుకుంటూ – తమ విద్యను వేరొక దేశంలో కొనసాగించడానికీ, అలాగే భారతదేశంలో విద్యా ప్రమాణాలు పెంపొందించడానికి అనువుగా వినూత్న భాగస్వామ్యం / తోడ్పాటు మరియు పరిశోధన కార్యకలాపాలతో తమ ఉన్నత విద్యార్హతలను పెంపొందించుకోడానికీ, ఈ ఒప్పందం దోహదకారి అవుతుంది.
మనదేశాన్ని నిర్మించినటువంటి మహనీయుల ను భారతదేశం ఏ విధం గా స్మరించుకొంటోందీతెలియజేసే ఒక వ్యాసాన్ని శేర్ చేసిన ప్రధాన మంత్రి

మన దేశాన్ని నిర్మించిన మహనీయుల ను భారతదేశం ఏ విధం గా స్మరించుకొంటోందో తెలిపే అంశాలతో కూడిన నమో ఏప్ (NaMo App) యొక్క వికాస యాత్ర విభాగం లోని ఒక వ్యాసాన్ని కూడా ప్రధాన మంత్రి శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘ఈ సంవత్సరం లో మనం మన స్వాతంత్య్ర యోధుల కు నమస్సుల ను అర్పించే సందర్భం అయినటువంటి ఆజాదీ కా అమృత్ మహోత్సవ్ ను జరుపుకొంటున్నాం. నమో ఏప్ (NaMo App’s) లోని వికాస యాత్ర విభాగం లో పొందుపరచిన ఈ వ్యాసం మన దేశాన్ని నిర్మించిన మహనీయుల ను భారతదేశం ఏ విధం గా స్మరించుకొంటోందో కళ్ళ కు కడుతుంది. #8YearsOfPreservingCulture’’ అని పేర్కొన్నారు. భారతదేశం యొక్క సుప్రసిద్ధ సంస్కృతి ని పరిరక్షించడం కోసం ప్రభుత్వం యొక్క కృషి ని ప్రముఖం గా ప్రకటించిన MyGov లోని ట్వీట్ ను కూడా ప్రధాన మంత్రి శేర్ చేశారు. ప్రధాన మంత్రి ఒక ట్వీట్ లో – ‘‘మనం మన సుప్రసిద్ధ సంస్కృతి ని చూసుకొని గొప్పగా గర్విస్తున్నాం; మరిఆ సంస్కృతి ని ఒక ఉత్సవం గా జరుపుకోవడం తో పాటు గా ఆ సంస్కృతి ని పరిరక్షించడాని కి ఒక అవకాశం మనకు దక్కినందుకు మనం వినమ్రత తో ఉందాం. #8YearsOfPreservingCulture’’ అని పేర్కొన్నారు. The Prime Minister also shared a tweet thread by MyGov highlighting the Government’s work for preservation of India’s glorious culture. The Prime Minister tweeted : “We take great pride in our glorious culture and we are humbled to have got the opportunity to work for it’s preservation as well as celebration. #8YearsOfPreservingCulture”
ప్రధాన మంత్రితో నేపాల్ ఉప ప్రధాని మరియు గృహ వ్యవహారాల శాఖ మంత్రి శ్రీ బిమలేంద్ర నిధి భేటీ

ప్రధాన మంత్రి శ్రీ నరేంద్ర మోదీతో నేపాల్ ఉప ప్రధాని మరియు గృహ వ్యవహారాల శాఖ మంత్రి అయిన శ్రీ బిమలేంద్ర నిధి ఈ రోజు భేటీ అయ్యారు. నేపాల్ లో ఇటీవల చోటుచేసుకున్న పరిణామాలను ప్రధాన మంత్రికి శ్రీ బిమలేంద్ర నిధి తెలియజేశారు. రెండు దేశాల ప్రజల మధ్య సంబంధాన్ని, దీర్ఘకాలిక మిత్రత్వాన్ని పటిష్ఠపరచడానికి, నేపాల్ సాంఘిక-ఆర్థిక అభివృద్ధి కోసం నేపాల్ ప్రభుత్వం చేసే ప్రయత్నాలన్నింటికీ మద్దతు ఇవ్వడానికి భారతదేశం సంపూర్ణంగా కట్టుబడి ఉందని ప్రధాన మంత్రి అన్నారు.
ప్ర‌ధానిని క‌లుసుకున్న నేపాల్ ఉప‌ప్ర‌ధాని, హోం శాఖ మంత్రి శ్రీ బిమ‌లేంద్ర నిధి

నేపాల్ ఉప ప్ర‌ధాని, హోమంత్రి శ్రీ బిమ‌లేంద్ర‌నాధ్ నిధి ప్ర‌ధాని శ్రీ న‌రేంద్ర మోదీని ఈ రోజున క‌లుసుకున్నారు. నేపాల్ ఉప‌ప్ర‌ధానిగా, హోంమంత్రిగా నియ‌మితులైనందుకు శ్రీ బిమలేంద్ర‌నాధ్ నిధిని ప్ర‌ధాని శ్రీ న‌రేంద్ర మోదీ అభినందించారు. ప్ర‌ధాని పుష్ప క‌మాల్ ద‌హ‌ల్ ప్రచండ ఆధ్వ‌ర్యంలో ఏర్ప‌డిన నేపాల్ నూత‌న ప్ర‌భుత్వానికి ఈ సంద‌ర్భంగా ప్ర‌దాని శ్రీ న‌రేంద్ర‌మోదీ శుభాకాంక్ష‌లు తెలిపారు. నేపాల్ లో సంభ‌విస్తున్న మార్పులు చేర్పుల‌ను శ్రీ బిమ‌లేంద్ర‌నిధి ప్ర‌ధానికి సంక్షిప్తంగా వివ‌రించారు. నేపాల్‌, భార‌త‌దేశాల‌కు మ‌ధ్య‌న గ‌ల బంధాలు కేవ‌లం ఇరుదేశాల ప్ర‌భుత్వాల మ‌ధ్య‌న‌గ‌ల బంధాలుగా మాత్ర‌మే చూడ‌వ‌ద్దు. ఇవి ఇరుదేశాల ప్ర‌జ‌ల మ‌ధ్య‌నగ‌ల బంధాల‌ని ఈ సంద‌ర్భంగా ప్ర‌దాని శ్రీ న‌రేంద్ర మోదీ పేర్కొన్నారు. నేపాల్ తో సంప్ర‌దాయంగాగ‌ల బంధాల‌ను, స్నేహాన్ని, బంధుత్వాన్ని మ‌రింత బ‌లోపేతం చేసుకోవ‌డానికి భార‌త‌దేశం నిబ‌ద్ధ‌త‌తో కృషి చేస్తుంద‌ని ప్ర‌ధాని స్ప‌ష్టం చేశారు. భూకంపం కార‌ణంగా నేపాల్ లో కొన‌సాగుతున్న పునర్ నిర్మాణ కార్య‌క్ర‌మాల‌కు స‌హాయం అందించ‌డానికి భార‌త‌దేశం పూర్తిస్థాయిలో నిబ‌ద్ధ‌త‌ను క‌లిగి వుంద‌ని ప్ర‌ధాని అన్నారు. ఎంత వీల‌యితే అంత ముందుగా నేపాల్ ప్ర‌ధాని భార‌త‌దేశాన్ని సందర్శించాలంటూ ఈ సంద‌ర్భంగా ప్ర‌దాని శ్రీ న‌రేంద్ర మోదీ నేపాల్ ఉప ప్ర‌ధాని ద్వారా ఆహ్వానం ప‌లికారు.
మ‌లేశియా పార్ల‌మెంటు స‌భ్యుడు శ్రీ దాతుక్ సెరి అన్వర్ ఇబ్రాహిమ్ తో ప్ర‌ధాన మంత్రి శ్రీ న‌రేంద్ర మోదీ భేటీ

ప్ర‌ధాన మంత్రి శ్రీ న‌రేంద్ర మోదీ తో మ‌లేశియా పార్ల‌మెంటు స‌భ్యుడు మరియు పికెఆర్ పార్టీ (the Parti Keadilan Rakyat Party of Malaysia) నేత శ్రీ దాతుక్ సెరి అన్వర్ ఇబ్రాహిమ్ నేడు న్యూ ఢిల్లీ లో స‌మావేశ‌మ‌య్యారు. శ్రీ ఇబ్రాహిమ్ వెంట మ‌లేశియా పార్ల‌మెంటు స‌భ్యులు ఇద్ద‌రు.. గౌర‌వ‌నీయులు శ్రీ కేశ‌వ‌న్ సుబ్ర‌హ్మ‌ణ్య‌న్‌, శ్రీ సంతార కుమార్ రామానాయుడు.. ఉన్నారు. పికెఆర్ పార్టీ కి అధ్య‌క్షుని గా శ్రీ ఇబ్రాహిమ్ ఇటీవ‌ల ఎన్నికైనందుకు ప్ర‌ధాన మంత్రి ఆయన ను అభినందించారు. 2018వ సంవ‌త్స‌రం మే నెల లో తాము ఉభయులు స‌మావేశం అయిన సంగతి ని ప్ర‌ధాన మంత్రి ఆప్యాయం గా గుర్తు కు తెచ్చుకున్నారు. మ‌లేశియా ప్ర‌ధాని మాన్య‌ శ్రీ తున్ డాక్ట‌ర్ మ‌హ‌తీర్ మ‌హ్మ‌ద్ కు ప్ర‌ధాన మంత్రి శుభాకాంక్ష‌లు తెలిపారు. ద్వైపాక్షిక అంశాల ను, ప్రాంతీయ అంశాల‌ ను మ‌రియు ప‌ర‌స్ప‌ర ప్ర‌యోజ‌నాలు ముడిప‌డి ఉన్న ప్ర‌పంచ అంశాల‌ను గురించి ఇరువురు నేత‌ లు చ‌ర్చించారు.
వ్య‌వ‌స్థీకృత గ్రూప్ ‘ఎ’ ఇంజ‌ినీయరింగ్ స‌ర్వీసుగా ఇండియన్ నావల్ మెటీరియల్ మేనేజ్ మెంట్ సర్వీస్ (ఐఎన్ ఎమ్ఎమ్ఎస్‌) ఏర్పాటుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం భార‌త నౌకాద‌ళానికి చెందిన సామ‌గ్రి నిర్వ‌హ‌ణ‌కు ఇండియన్ నావల్ మెటీరియల్ మేనేజ్ మెంట్ సర్వీస్ (ఐఎన్ ఎమ్ఎమ్ఎస్‌) పేరిట ఒక కొత్త విభాగాన్ని గ్రూప్ ‘ఎ’ ఇంజ‌నీరింగ్ స‌ర్వీసుగా ఏర్పాటు చేసేందుకు, ఇందుకు అనుగుణంగా నౌకాద‌ళ స్టోర్ అధికారుల గ్రూప్ ‘ఎ’ కాడ‌ర్ లో మార్పులు చేసేందుకు ఆమోదం తెలిపింది. గ్రూప్ ‘ఎ’ పేరిట ఒక వ్య‌వ‌స్థాత్మ‌క‌మైన విభాగాన్ని ఏర్పాటు చేయ‌డం వ‌ల్ల ఈ రంగంలోకి అత్యుత్త‌మ ప్ర‌తిభ‌ను ఆక‌ర్షించ‌డానికి, అర్హులైన మెటీరియ‌ల్ మేనేజ‌ర్ల‌ను నియ‌మించుకోవ‌డానికి ఆస్కారం క‌లుగుతుంది. భార‌త నౌకాద‌ళం సామ‌గ్రి నిర్వ‌హ‌ణ సామ‌ర్థ్యాలు మెరుగుప‌డి అన్ని వేళ‌ల్లోను రంగంలోకి దిగ‌డానికి నౌకాద‌ళ స‌మాయ‌త్త‌త‌ను పెంచుతుంది. ఈ ప్ర‌తిపాదిత ఐఎన్ ఎమ్ఎమ్ఎస్‌ మెటీరియ‌ల్ నిర్వ‌హ‌ణ విభాగంలోని అత్యుత్త‌మ నిపుణుల‌ను ఆక‌ర్షించ‌డం ద్వారా నౌకాద‌ళానికి చెందిన సామ‌గ్రి నిర్వ‌హ‌ణ విధుల‌ను మ‌రింత బ‌లోపేతం చేస్తుంది. ఈ విభాగంలో చేరే వారికి మ‌రింత మెరుగైన కరియర్ అవ‌కాశాల‌ను అందించ‌డంతో పాటు నౌకాద‌ళ స్టోర్ లలో మెటీరియ‌ల్ నిర్వ‌హ‌ణ సామ‌ర్థ్యాలు పెరిగి, ఏ క్ష‌ణంలో అయినా బ‌రిలోకి దిగేందుకు నౌకాద‌ళానికి స‌న్నద్ధతను స‌మ‌కూర్చుతుంది. —
ప్రధానమంత్రి మరియు స్పెయిన్ ప్రధానమంత్రి మధ్య టెలిఫోన్ సంభాషణ

ప్రధానమంత్రి నరేంద్రమోదీ ఈ రోజు స్పెయిన్ ప్రభుత్వ ప్రెసిడెంట్ (ప్రధానమంత్రితో సమాన హోదా) గౌరవనీయులు పెడ్రో శాంచెజ్ పెరెజ్-కాస్తేజోన్ తో టెలిఫోన్ లో మాట్లాడారు. కోవిడ్-19 మహమ్మారి వల్ల ప్రపంచవ్యాప్తంగా ఎదురైన సవాళ్ల గురించి ఇరువురు నాయకులు చర్చించారు. స్పెయిన్ లో సంభవించిన విషాదకర ప్రాణ నష్టానికి ప్రధానమంత్రి తీవ్ర సంతాపాన్ని వ్యక్తం చేశారు. వ్యాధితో బాధపడుతున్నవారు త్వరగా కోలుకోవాలని తాను ప్రార్థిస్తున్నట్లు చెప్పారు. స్పెయిన్ వీరోచిత కృషికి భారత దేశం సంఘీభావం తెలియజేస్తోందనీ, శక్తి వంచన లేకుండా సహాయం అందించడానికి భారతదేశం సిద్ధంగా ఉందనీ ప్రధానమంత్రి హామీ ఇచ్చారు. ప్రపంచవ్యాప్తంగా నెలకొన్న ఈ ఆరోగ్య సంక్షోభాన్ని ఎదుర్కోవడంలో అంతర్జాతీయ సహకారం చాలా ముఖ్యమని నాయకులు ఇద్దరూ అంగీకరించారు. కోవిడ్ అనంతర ప్రపంచీకరణకు సంబంధించి నూతన మానవ కేంద్రీకృత భావన ను నిర్వచించవలసిన అవసరాన్ని గుర్తించిన ప్రధానమంత్రి పరిశీలనతో స్పెయిన్ ప్రధానమంత్రి ఏకీభవించారు. ఈ మహమ్మారి కారణంగా గృహాలకే పరిమితమైన ప్రజల మానసిక, శారీరిక ఆరోగ్య పరిరక్షణకు సులభంగా అందుబాటులో ఉండే యోగా, సంప్రదాయ మూలికా మందుల వినియోగం పై ఇద్దరు నాయకులు ఒక అంగీకారానికి వచ్చారు. పెరుగుతున్న కోవిడ్-19 పరిస్థితికి సంబంధించీ, తద్వారా వెలుగులోకి వచ్చే అవసరాల గురించీ, రెండు దేశాలకు చెందిన బృందాలు నిరంతరం సన్నిహితంగా కొనసాగాలని వారు అంగీకరించారు.
కేంద్ర‌ పాలిత ప్రాంతం అయిన లద్దాఖ్ కు ఒక ఇంటిగ్రేటెడ్ మ‌ల్టీ-ప‌ర్ప‌స్ కార్పొరేశన్ ను ఏర్పాటు చేయ‌డాని కి ఆమోదం తెలిపిన మంత్రిమండ‌లి

కేంద్ర పాలిత ప్రాంత‌మైన ల‌ద్దాఖ్ లో ఒక ఇంటిగ్రేటెడ్ మ‌ల్టి-ప‌ర్ప‌స్ ఇన్‌ఫ్రాస్ట్ర‌క్చ‌ర్ డెవల‌ప్‌మెంట్ కార్పొరేశ‌న్ ను ఏర్పాటు చేయ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశమైన కేంద్ర మంత్రివ‌ర్గం ఆమోదాన్ని తెలిపింది. కార్పొరేశ‌న్ కోసం 1,44,200 రూపాయలు – 2,18,200 రూపాయల స్థాయి పే స్కేలు తో మేనేజింగ్ డైరెక్ట‌ర్ ప‌ద‌వి ని ఏర్పాటు చేయ‌డానికి కూడా మంత్రిమండ‌లి ఆమోదాన్ని తెలిపింది. కార్పొరేశ‌న్ అధీకృత వాటా మూల‌ధ‌నం 25 కోట్ల రూపాయ‌లు గా, పున‌రావృత్తమయ్యే వ్య‌యం ప్ర‌తి సంవ‌త్స‌రాని కి దాదాపుగా 2.42 కోట్ల రూపాయ‌లు గా ఉంటుంది. ఇది కొత్త గా ఏర్పాటు అవుతున్న‌టువంటి సంస్థ‌. ప్ర‌స్తుతాని కి కొత్త‌ గా ఏర్పాటైన కేంద్ర పాలిత ప్రాంతం ల‌ద్దాఖ్ లో ఈ త‌ర‌హా సంస్థ ఏదీ లేదు. ఈ కార్పొరేశ‌న్ వివిధ ర‌కాల అభివృద్ధి కార్య‌క‌లాపాల‌ ను చేప‌ట్ట‌నున్న కార‌ణం గా ఈ ఆమోదం ఉద్యోగ క‌ల్ప‌న కు బాట ను ప‌ర‌చ‌నుంది. ఈ కార్పొరేశ‌న్ ప‌రిశ్ర‌మ‌, ప‌ర్య‌ట‌న‌, ర‌వాణా, రంగాల‌ లోనే కాకుండా స్థానిక ఉత్ప‌త్తులు, హ‌స్తక‌ళ వ‌స్తువుల మార్కెటింగు కు కూడాను కృషి చేయ‌నున్నది. ఈ కార్పొరేశ‌న్ ల‌ద్దాఖ్ లో మౌలిక స‌దుపాయాల అభివృద్ధి కి పాటుప‌డే ఒక ప్ర‌ధాన‌మైన నిర్మాణ ఏజెన్సీ గా సైతం ప‌ని చేస్తుంది. ఈ కార్పొరేశ‌న్ స్థాప‌న కేంద్ర‌ పాలిత ప్రాంత‌మైన ల‌ద్దాఖ్ లో స‌మ్మిళిత‌మైన‌టువంటి, ఏకీకృత‌మైన‌టువంటి అభివృద్ధి కి దారి తీయ‌నుంది. అదే జ‌రిగితే గ‌నుక దాని ద్వారా యావ‌త్తు ల‌ద్దాఖ్ ప్రాంతం లో జ‌నాభా సామాజిక-ఆర్థిక అభివృద్ధి కి పూచీ ల‌భించిన‌ట్లు అవుతుంది. అభివృద్ధి తాలూకు ప్ర‌భావం అనేక విధాలు గా ఉండ‌బోతోంది. రానున్న కాలం లో మాన‌వ వ‌న‌రుల ఇతోధిక అభివృద్ధి కి, మాన‌వ వ‌న‌రుల ఉత్త‌మ వినియోగాని కి ఇది దోహ‌దం చేయనుంది. ఇది వ‌స్తువులు, సేవ‌ ల దేశీయ ఉత్ప‌త్తి ని పెంచగలదు. ఆ వస్తువులు, సేవల సర‌ఫ‌రా సాఫీ గా సాగేందుకు కూడా మార్గాన్ని సుగ‌మం చేయగలదు. ఈ విధం గా, ఈ ఆమోదం ఆత్మ‌నిర్భ‌ర్ భార‌త్ ల‌క్ష్యాన్ని సాకారం చేయడం లో సాయపడనుంది. పూర్వ‌రంగం: i. జ‌మ్ము– క‌శ్మీర్ పున‌ర్ వ్య‌వ‌స్థీక‌ర‌ణ చ‌ట్టం, 2019 కి అనుగుణం గా ఇదివ‌ర‌క‌టి జ‌మ్ము– క‌శ్మీర్ రాష్ట్రాన్ని పున‌ర్ వ్య‌వ‌స్థీక‌ర‌ణ చేసిన ఫలితం గా 2019 అక్టోబ‌రు 31న కేంద్ర‌పాలిత ల‌ద్దాఖ్ ప్రాంతం (చ‌ట్ట స‌భ లేకుండా) ఉనికి లోకి వ‌చ్చింది. ii. ఇదివ‌ర‌క‌టి జ‌మ్ము– క‌శ్మీర్ రాష్ట్రాని కి చెందిన‌ ఆస్తుల ను, అప్పుల ను కేంద్ర‌పాలిత ప్రాంతాలైన జ‌మ్ము, క‌శ్మీర్ మ‌రియు ల‌ద్దాఖ్ ల మ‌ధ్య పంప‌కం చేసే విష‌యం లో సిఫారసు లు ఇవ్వ‌డానికి గాను జ‌మ్ము– క‌శ్మీర్ పున‌ర్ వ్య‌వ‌స్థీక‌ర‌ణ చ‌ట్టం, 2019 లోని సెక్ష‌న్ 85 ప్ర‌కారం ఒక స‌ల‌హా సంఘాన్ని నియ‌మించ‌డ‌మైంది. ఆ క‌మిటీ ఇత‌ర అంశాల‌ తో పాటుగా అండ‌మాన్‌, నికోబార్ ఐలండ్స్ ఇంటిగ్రేటెడ్ డెవల‌ప్‌మెంట్ కార్పొరేశ‌న్ లిమిటెడ్ (ఎఎన్ఐఐడిసిఒ) త‌ర‌హా లో ఒక ఇంటిగ్రేటెడ్ ఇన్‌ఫ్రాస్ట్ర‌క్చ‌ర్ డెవల‌ప్‌మెంట్ కార్పొరేశ‌న్ లిమిటెడ్ ను ఏర్పాటు చేయాల‌ని, ల‌ద్దాఖ్ నిర్దిష్ట అవ‌స‌రాల కు అనుగుణం గా వివిధ అభివృద్ధి కార్య‌క‌లాపాల‌ ను చేప‌ట్టాల‌న్న ఒక స‌ముచిత‌మైన ఆదేశం తో కార్పొరేశ‌న్ ను స్థాపించాల‌ని సిఫారసు చేసింది. iii. త‌ద‌నుగుణం గా, కేంద్ర‌ పాలిత ల‌ద్దాఖ్ ప్రాంతం అటువంటి ఒక కార్పొరేశ‌న్ ను నెల‌కొల్ప‌వ‌ల‌సింది గా ఒక ప్ర‌తిపాద‌న ను ఈ మంత్రిత్వ శాఖ కు పంపించింది. ఈ ప్రతిపాదన నే ఆర్థిక మంత్రిత్వ శాఖ కు చెందిన క‌మిటీ ఆన్ ఎస్టాబ్లిశ్ మెంట్ ఎక్స్ పెండిచ‌ర్‌ (సిఇఇ) కూడా 2021 ఏప్రిల్ లో సిఫారసు చేసింది.